**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ՀԱՇՎԵՔՆՆԻՉ ՊԱԼԱՏ**



**ԸՆԹԱՑԻԿ ԵԶՐԱԿԱՑՈՒԹՅՈՒՆ**

**ՀՀ ՈՍՏԻԿԱՆՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԻՆՆ ԱՄԻՍՆԵՐԻ ԿԱՏԱՐՄԱՆ ՆԿԱՏՄԱՄԲ ՀԱՇՎԵՔՆՆՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

2021

**Բովանդակություն**

Ներածական մաս 3 էջ

Ամփոփագիր 4 էջ

Հաշվեքննության օբյեկտի

Ֆինանսական ցուցանիշները 5 - 13 էջեր

Անհամապատասխանությունների և խեղաթյուրումների կամ դրանց

բացակայության վերաբերյալ գրառումներ 13 -19 էջեր

Արձանագրված այլ փաստեր 19 -20 էջեր

Հետհսկողական գործընթաց 20 էջ

Առաջարկություններ 20 էջ

|  |  |  |
| --- | --- | --- |
| **Հաշվեքննության հիմքը** |  | ՀՀ հաշվեքննիչ պալատի 2020 թվականի նոյեմբերի 20-ի թիվ 187-Ա որոշում: |
| **Հաշվեքննության օբյեկտը** |  | ՀՀ ոստիկանություն։ |
| **Հաշվեքննության առարկան** |  | 2020 թվականի պետական բյուջեի ինն ամիսների մուտքերի ձևավորման և ելքերի իրականացման կանոնակարգված գործունեություն: |
| **Հաշվեքննության առարկայի** **չափանիշները** |  | «Աշխատանքային օրենսգիրք», «Պետական պաշտոններ և պետական ծառայույան պաշտոններ զբաղեցնող անձանց վարձատրության մասին» ՀՀ օրենք, «Բյուջետային համակարգի մասին» ՀՀ օրենք, «Գնումների մասին» ՀՀ օրենք, պետական գնման պայմանագրեր: |
| **Հաշվեքննությունն ընդգրկող ժամանակաշրջանը** |  | 2020 թվականի հունվարի 1-ից մինչև 2020 թվականի սեպտեմբերի 30-ը : |
| **Հաշվեքննության կատարման ժամկետը** |  | Նախատեսված էր 2020 թվականի նոյեմբերի 27-ից մինչև 2021 թվականի հունվարի 31-ը: Հաշվեքննությունը կասեցվել է ՀՀ հաշվեքննիչ պալատի թիվ 205-Ա որոշմամբ դեկտեմբերի 3-ին, վերսկսվել է թիվ 248-Ա որոշմամբ դեկտեմբերի 25-ին: |
| **Հաշվեքննության մեթոդաբանությունը** |  | Հաշվեքննությունն իրականացվել է «Հաշվեքննիչ պալատի մա­սին» ՀՀ օրենքին, Հաշվեքննիչ պալատի ֆինանսական և համա­պա­տասխանության հաշվեքննության մեթոդաբանություններին, «Պետական բյուջեի երեք, վեց, ինն ամիսների և տարեկան կատարման հաշվեքննության ուղեցույցի» համաձայն Իրականացվել է ֆինանսական և համապատասխանութ­յան հաշ­վեքննություն, որի ընթացքում կիրառվել են հարցում, արտաքին հաստատում, վերլուծական ընթացա­կարգ, վերահաշվարկ ընթացակարգերը : |
| **Հաշվեքննություն իրականացնող կառուցվածքային ստորաբաժանում** |  | Հաշվեքննությունն իրականացվել է ՀՀ հաշվեքննիչ պալատի իններորդ վարչության կողմից, որի աշխատանքները համա-կարգում է Հաշվեքննիչ պալատի անդամ Դավիթ Չիբուխչյանը։  |

**ՆԵՐԱԾԱԿԱՆ ՄԱՍ**

**ԱՄՓՈՓԱԳԻՐ**

 ՀՀ ոստիկանության կողմից առանձին ծրագրային միջոցառումների կատարման համար կնքված պայմանագրերի հաշվեքննությամբ արձանագրվել է, որ չորս դեպքում նախատեսված ապրանքների մատակարարման ժամկետների խախտման համար 2020 թվականի սեպտեմբերի 30-ի դրությամբ ենթակա էր հաշվարկել և գանձել տույժ՝ գումարային 684.9 հազ. դրամ:

 Արձանագրվել է նաև, որ երկու դեպքում ոստիկաններին վճարվել է պակաս հավելավճար և լրավճար՝ գումարային 32.4 հազ. դրամ, որը հետագայում վերահաշվարկվել և վճարվել է:

 Հաշվեքննության ընթացքում խեղաթյուրումներ չեն հայտնաբերվել, հայտնաբերվել են ոչ էական անհամապատասխանություններ, որոնք համատարած չեն:

**ՀԱՇՎԵՔՆՆՈՒԹՅԱՆ ՕԲՅԵԿՏԻ ՖԻՆԱՆՍԱԿԱՆ ՑՈՒՑԱՆԻՇՆԵՐԸ**

 2020 թվականի ինն ամիսներում ՀՀ ոստիկանությունը ըստ ներկայացված հաշվետվության հավաքագրել է 16,457,009.3 հազ. դրամ բյուջետային եկամուտներ (աղյուսակ 1):

Աղյուսակ 1

ՀՀ ոստիկանության կողմից 2020 թվականի ինն ամիսներում գանձված պետական տուրքի և այլ եկամտատեսակների մուտքերի կատարողական

հազ. դրամ

|  |  |  |
| --- | --- | --- |
| **Բյուջետային եկամուտների անվանում** |  **Հաշվետու ժամանակահատվածի ծրագրային ցուցանիշ**  |  **Հաշվետու ժամանակահատվածում ստացված եկամուտ**  |
| Պետական տուրքեր | 6,128,585.0 | 3,536,866.8 |
| Պետական սեփականություն հանդիսացող գույքի վարձակալությունից եկամուտներ | 25,724.5 | 21,679.3 |
| Իրավախախտումների համար գործադիր, դատական մարմինների կողմից կիրառվող պատժամիջոցների մուտքեր | 6,908,855.8 | 6,995,831.7 |
| ՀՀ ոստիկանության կողմից ապրանքների մատակարարումից և ծառայությունների մատուցումից մուտքեր | 8,070,561.7 | 5,893,463.8 |
| ՀՀ ոստիկանության ծառայողների կողմից ուսման ծախսերի փոխհատուցման մուտքեր | 25,600.0 | 9,167.7 |
| **Ընդամենը** | 21,159,327.0 | 16,457,009.3 |

 Հաշվետու ժամանակահատվածում ՀՀ ոստիկանության կողմից հավաքագրվել է նախատեսվածից 4,702,317.7 հազ. դրամով պակաս եկամուտներ, որը հիմնականում պայմանավորված է ՀՀ ոստիկանության պետական պահպանության գլխավոր վարչության կողմից պահպանվող իրավաբանական և ֆիզիկական անձանց օբյեկտների թվի էական կրճատումով, ինչպես նաև քաղաքացիների դիմելիությունով պայմանավորված պետական տուրքերի գանձման զգալի կրճատումով:

 2020 թվականի ինն ամիսների համար պետական բյուջեի ծրագրերով ՀՀ ոստիկանության ճշտված պլանը կազմել է 47,554,483.9 հազ. դրամ, ֆինանսավորվել է 43,302,675.0 հազ. դրամ (աղյուսակ 2):

Աղյուսակ 2

ՀՀ ոստիկանության 2020 թվականի ինն ամիսների ֆինանսավորումը պետական բյուջեից

հազ. դրամ

|  |  |  |  |  |
| --- | --- | --- | --- | --- |
| **Ծրագիր, միջոցառում** |  **Հաշվետու ժամանակահատվածի ճշտված պլան**  | **Ֆինանսավորում**  |  **Դրամարկղային ծախս**  |  **Փաստացի ծախս**  |
| **Հասարակական անվտանգության ապահովում** |
|  Հասարակական կարգի պահպանություն, անվտանգության ապահովում և հանցագործությունների դեմ պայքար | 18,479,770.6 | 18,109,653.6 | 18,099,071.3 | 18,134,629.5 |
|  Պետական պահպանության ծառայությունների կազմակերպում և իրականացում | 2,997,598.8 | 2,945,526.7 | 2,945,072.3 | 2,968,139.3 |
|  ՀՀ պետական կառավարման մարմինների կողմից դիմումներ, հայցադիմումներ, դատարանի վճիռների և որոշումների դեմ վերաքննիչ և վճռաբեկ բողոքներ ներկայացնելիս` «Պետական տուրքի մասին» ՀՀ օրենքով սահմանված վճարումներ | 4,958.1 | 4,958.1 | 4,958.1 | 4,958.1 |
|  Պետական պահպանության ծառայություններ մատուցող ՀՀ ոստիկանության ստորաբաժանումների կարիքի բավարարում | 5,275,835.4 | 4,008,344.2 | 4,007,970.6 | 3,978,336.3 |
|  Պետական պահպանության ՀՀ ոստիկանության ստորաբաժանումների կարիքի բավարարում | 225.0 | 225.0 | 225.0 | 499.9 |
|  **Անձնագրերի և վիզաների տրամադրում, բնակչության պետական ռեգիստրի միասնական համակարգի վարում** |
|  Անձի անհատական տվյալների, քաղաքացիության և հաշվառման վերաբերյալ տեղեկությունների ստացման, տրամադրման և փոխանակման ծառայությունների մատուցում, ճամփորդական փաստաթղթերում կենսաչափական տեխնոլոգիաների ներդրում | 1,491,279.5 | 1,451,756.5 | 1,451,617.0 | 1,588,558.6 |
| ՀՀ ոստիկանության անձնագրային և վիզաների վարչության տեխնիկական կարիքի բավարարում | 61,002.5 | 4,895.0 | 4,895.0 | 5,938.4 |
|  **Ոստիկանության աշխատողների և նրանց ընտանիքի անդամների առողջության պահպանում** |
|  Առողջապահական ծառայությունների տրամադրում | 709,207.3 | 705,159.9 | 705,159.9 | 711,290.4 |
| Դեղորայքի տրամադրում ոստիկանության բժշկական վարչության ծառայություններից օգտվելու իրավունք ունեցող բուժօգնություն ստացողներին և հատուկ խմբերում ընդգրկված ֆիզիկական անձանց | 49,114.5 | 34,731.0 | 34,731.0 | 49,926.6 |
| ՀՀ ոստիկանության բժշկական վարչության տեխնիկական հագեցվածության բարելավում | 399.0 | - | - | - |
| **Ոստիկանության կրթական ծառայություններ** |
| Բարձրագույն մասնագիտական կրթության ծառայություն | 690,509.6 | 537,063.1 | 537,063.1 | 537,063.1 |
| Միջին մասնագիտական կրթության ծառայություն | 290,588.4 | 226,013.2 | 226,013.2 | 226,013.2 |
| Նախնական մասնագիտական կրթության ծառայություն | 193,328.3 | 150,366.5 | 150,366.5 | 150,366.5 |
|  **Ոստիկանության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն** |
|  Ոստիկանության ոլորտի քաղաքականության մշակում, կառավարում, կենտրոնացված միջոցառումների, մոնիտորինգի և վերահսկողության իրականացում | 7,334,952.7 | 6,229,459.7 | 6,216,106.4 | 6,251,986.1 |
|  Արտասահմանյան պաշտոնական գրոծուղումներ | 872.3 | 852.6 | 817.0 | 817.0 |
| ՀՀ ոստիկանության կարիքի բավարարում | 9,470.6 | - | - | - |
|  **Ճանապարհային երթևեկության անվտանգության ապահովում** |
|  Ճանապարհային երթևեկության անվտանգության ապահովում և ճանապարհատրանսպորտային պատահարների կանխարգելում | 9,346,194.2 | 8,649,567.8 | 8,649,567.8 | 8,380,899.1 |
|  Տրանսպորտային միջոցների պետական հաշվառում | 391,599.3 | 160,921.3 | 160,921.3 | 218,744.8 |
| ՀՀ ոստիկանության «Ճանապարհային ոստիկանությաուն» ծառայության կարիքի բավարարում | 227,577.8 | 83,180.8 | 83,180.8 | 129,117.8 |
| **Ընդամենը** | 47,554,483.9 | 43,302,675.0 | 43,277,736.3 | 43,337,284.7 |

 ՀՀ ոստիկանության 2020 թվականի ինն ամիսների ծախսերի ճշտված պլանով նախատեսվել էր 47,554,483.9 հազ.դրամ, ֆինանսավորումը կազմել է 43,302,675.0 հազ. դրամ կամ ճշտված պլանի 91.1 %-ը, դրամարկղային ծախսը 43,277,736.3 հազ. դրամ կամ ճշտված պլանի 91.0 %-ը:

 2020 թվականի պետական բյուջեով նախատեսվել է, որ ՀՀ ոստիկանության կողմից պետք է իրականացվի վեց ծրագրեր, դրանք են՝

 1. «Հասարակական անվտանգության ապահովում» ծրագիր, որի 2020 թվականի ինն ամիսների ծախսը ճշտված պլանով նախատեսվել էր 26,758,387.9 հազ. դրամ, ֆինանսավորումը կազմել է 25,068,707.6 հազ. դրամ կամ ճշտված պլանի 93.7 %-ը, դրամարկղային ծախսը՝ 25,057,297.3 հազ. դրամ կամ ճշտված պլանի 93.6 %-ը: Ծրագրի միջոցառումները հինգն են.

 1.1 «Հասարակական կարգի պահպանություն, անվտանգության ապահովում և հանցագործությունների դեմ պայքար» միջոցառում, որի ինն ամիսների ծախսը ճշտված պլանով նախատեսվել էր 18,479,770.6 հազ. դրամ, ֆինանսավորումը կազմել է 18,109,653.6 հազ. դրամ կամ ճշտված պլանի 98.0 %-ը, դրամարկղային ծախսը՝ 18,099,071.3 հազ. դրամ կամ ճշտված պլանի 97.9 %-ը: Սահմանված են արդյունքի տասնյոթ չափորոշիչներ՝ միջոցառման քանակական ցուցանիշների վերաբերյալ:

 1.2 «Պետական պահպանության ծառայությունների կազմակերպում և իրականացում» միջոցառում, որի ինն ամիսների ծախսը ճշտված պլանով նախատեսվել էր 2,997,598.8 հազ. դրամ, ֆինանսավորումը կազմել է 2,945,526.7 հազ. դրամ կամ ճշտված պլանի 98.3 %-ը, դրամարկղային ծախսը՝ 2,945,072.3 հազ. դրամ կամ ճշտված պլանի 98.2 %-ը: Սահմանված են արդյունքի երեք չափորոշիչներ՝ միջոցառման քանակական ցուցանիշների վերաբերյալ:

 1.3 «ՀՀ պետական կառավարման մարմինների կողմից դիմումներ, հայցադիմումներ, դատարանի վճիռների և որոշումների դեմ վերաքննիչ և վճռաբեկ բողոքներ ներկայացնելիս` «Պետական տուրքի մասին» ՀՀ օրենքով սահմանված վճարումներ» միջոցառում, որի ինն ամիսների ծախսը ճշտված պլանով նախատեսվել էր 4,958.1 հազ. դրամ, ֆինանսավորումը և դրամարկղային ծախսը կազմել են 4,958.1 հազ. դրամ կամ ճշտված պլանի 100 %-ը:

 1.4 «Պետական պահպանության ծառայություններ մատուցող ՀՀ ոստիկանության ստորաբաժանումների կարիքի բավարարում» միջոցառում, որի ինն ամիսների ծախսը ճշտված պլանով նախատեսվել էր 5,275,835.4 հազ. դրամ, ֆինանսավորումը կազմել է 4,008,344.2 հազ. դրամ կամ ճշտված պլանի 76.0 %-ը, դրամարկղային ծախսը՝ 4,007,970.6 հազ. դրամ կամ ճշտված պլանի 76.0 %-ը: Միջոցառման համար սահմանված են արդյունքի երեք չափորոշիչներ, որից «Պետական պահպանության ծառայությունների կողմից պահպանվող օբյեկտների թիվ» չափորոշչի ցուցանիշը նախատեսված 4176 հատի փոխարեն փաստացի կազմել է 3633:

 1.5 «Պետական պահպանության ծառայություններ մատուցող ՀՀ ոստիկանության ստորաբաժանումների կարիքի բավարարում» միջոցառում, որի ինն ամիսների ծախսը ճշտված պլանով նախատեսվել էր 225.0 հազ. դրամ, ֆինանսավորումը և դրամարկղային ծախսը կազմել են 225.0 հազ. դրամ կամ ճշտված պլանի 100 %-ը: Սահմանված են արդյունքի երեք չափորոշիչներ՝ միջոցառման համար ձեռք բերվող ապրանքների քանակի վերաբերյալ:

 2. «Անձնագրերի և վիզաների տրամադրում, բնակչության պետական ռեգիստրի միասնական համակարգի վարում» ծրագիր, որի 2020 թվականի ինն ամիսների ծախսը ճշտված պլանով նախատեսվել էր 1,552,282.0 հազ. դրամ, ֆինանսավորումը կազմել է 1,456,651.5 հազ. դրամ կամ ճշտված պլանի 93.8 %-ը, դրամարկղային ծախսը՝ 1,456,512.0 հազ. դրամ կամ ճշտված պլանի 93.8 %-ը: Ծրագրի միջոցառումները երկուսն են.

 2.1 «Անձի անհատական տվյալների, քաղաքացիության և հաշվառման վերաբերյալ տեղեկությունների ստացման, տրամադրման և փոխանակման ծառայությունների մատուցում, ճամփորդական փաստաթղթերում կենսաչափական տեխնոլոգիաների ներդրում» միջոցառում, որի ինն ամիսների ծախսը ճշտված պլանով նախատեսվել էր 1,491,279.5 հազ. դրամ, ֆինանսավորումը կազմել է 1,451,756.5 հազ. դրամ կամ ճշտված պլանի 97.3 %-ը, դրամարկղային ծախսը՝ 1,451,617.0 հազ. դրամ կամ ճշտված պլանի 97.3 %-ը: Միջոցառման համար սահմանված են արդյունքի տասնվեց չափորոշիչներ, որից 7 չափորոշիչների նախատեսված ցուցանիշները, պայմանավորված անձնանց դիմելիությունով, կատարվել են նախատեսվածից պակաս:

 2.2 «ՀՀ ոստիկանության անձնագրային և վիզաների վարչության տեխնիկական կարիքի բավարարում» միջոցառում, որի ինն ամիսների ծախսը ճշտված պլանով նախատեսվել էր 61,002 5 հազ. դրամ, ֆինանսավորումը և դրամարկղային ծախսը կազմել են 4,895.0 հազ. դրամ կամ ճշտված պլանի 8.0 %-ը: Սահմանված են արդյունքի չորս չափորոշիչներ՝ միջոցառման համար ձեռք բերվող ապրանքների քանակի վերաբերյալ:

 3. «Ոստիկանության աշխատողների և նրանց ընտանիքի անդամների առողջության պահպանում» ծրագիր, որի 2020 թվականի ինն ամիսների ծախսը ճշտված պլանով նախատեսվել էր 758,720.8 հազ. դրամ, ֆինանսավորումը և դրամարկղային ծախսը կազմել են 739,890.9 հազ. դրամ կամ ճշտված պլանի 97.5 %-ը: Ծրագրի միջոցառումները երեքն են.

 3.1 «Առողջապահական ծառայությունների տրամադրում» միջոցառում, որի ինն ամիսների ծախսը ճշտված պլանով նախատեսվել էր 709,207.3 հազ. դրամ, ֆինանսավորումը և դրամարկղային ծախսը կազմել են 705,159.9 հազ. դրամ կամ ճշտված պլանի 99.4 %-ը: Սահմանված են արդյունքի յոթ չափորոշիչներ՝ միջոցառման քանակական ցուցանիշների վերաբերյալ:

 3.2 «Դեղորայքի տրամադրում ոստիկանության բժշկական վարչության ծառայություններից օգտվելու իրավունք ունեցող բուժօգնություն ստացողներին և հատուկ խմբերում ընդգրկված ֆիզիկական անձանց» միջոցառում, որի ինն ամիսների ծախսը ճշտված պլանով նախատեսվել էր 49,114.5 հազ. դրամ, ֆինանսավորումը և դրամարկղային ծախսը կազմել են 34,731.0 հազ. դրամ կամ ճշտված պլանի 70.7%-ը: Միջոցառման համար սահմանված է «Հիվանդանոցային բուժօգնություն ստացողներին տրամադրված դեղորայքի տեսականի» չափորոշիչը, որի ինն ամիսների համար նախատեսված ցուցանիշը կատարվել է թերի:

 3.3 «ՀՀ ոստիկանության բժշկական վարչության տեխնիկական հագեցվածության բարելավում» միջոցառում, որի ինն ամիսների ծախսը ճշտված պլանով նախատեսվել էր 399.0 հազ. դրամ: Սակայն, 2020 թվականի ինն ամիսներին միջոցառման համար ֆինասավորում չի կատարվել: Սահմանված են արդյունքի երկու չափորոշիչներ՝ միջոցառման համար ձեռք բերվող ապրանքների քանակի վերաբերյալ:

 4. «Ոստիկանության կրթական ծառայություններ» ծրագիր, որի 2020 թվականի ինն ամիսների ծախսը ճշտված պլանով նախատեսվել էր 1,174,426.3 հազ. դրամ, ֆինանսավորումը և դրամարկղային ծախսը կազմել են 913,442.8 հազ. դրամ կամ ճշտված պլանի 77.8%-ը: Ծրագրի միջոցառումները երեքն են.

 4.1 «Բարձրագույն մասնագիտական կրթության ծառայություն» միջոցառում, որի ինն ամիսների ծախսը ճշտված պլանով նախատեսվել էր 590,509.6 հազ. դրամ, ֆինանսավորումը և դրամարկղային ծախսը կազմել են 537,063.1 հազ. դրամ կամ ճշտված պլանի 77.8 %-ը: Միջոցառման համար սահմանված են արդյունքի վեց չափորոշիչներ, որից 2 չափորոշիչների ցուցանիշները, պայմանավորված դիմորդների թվի նվազումով, կատարվել են նախատեսվածից պակաս:

 4.2 «Միջին մասնագիտական կրթության ծառայություն» միջոցառում, որի ինն ամիսների ծախսը ճշտված պլանով նախատեսվել էր 290,588.4 հազ. դրամ, ֆինանսավորումը և դրամարկղային ծախսը կազմել են 226,013.2 հազ. դրամ կամ ճշտված պլանի 77.8 %-ը: Միջոցառման համար սահմանված են արդյունքի երեք չափորոշիչներ, որից մեկ չափորոշչի ցուցանիշը, պայմանավորված դիմորդների թվի նվազումով, կատարվել է նախատեսվածից պակաս:

 4.3 «Նախնական մասնագիտական կրթության ծառայություն» միջոցառում, որի ինն ամիսների ծախսը ճշտված պլանով նախատեսվել էր 193,328.3 հազ. դրամ, ֆինանսավորումը և դրամարկղային ծախսը կազմել են 150,366.5 հազ. դրամ կամ ճշտված պլանի 77.8 %-ը: Միջոցառման համար սահմանված են արդյունքի երեք չափորոշիչներ, որից մեկ չափորոշչի ցուցանիշը, պայմանավորված դիմորդների թվի նվազումով, կատարվել է նախատեսվածից պակաս:

 5. «Ոստիկանության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» ծրագիր, որի 2020 թվականի ինն ամիսների ծախսը ճշտված պլանով նախատեսվել էր 7,345,295.6 հազ. դրամ, ֆինանսավորումը կազմել է 6,230,312.3 հազ. դրամ կամ ճշտված պլանի 84.8%-ը, դրամարկղային ծախսը՝ 6,216,923.4 հազ. դրամ կամ ճշտված պլանի 84.6%-ը: Ծրագրի միջոցառումները երեքն են.

 5.1 «Ոստիկանության ոլորտի քաղաքականության մշակում, կառավարում, կենտրոնացված միջոցառումների, մոնիտորինգի և վերահսկողության իրականացում» միջոցառում, որի ինն ամիսների ծախսը ճշտված պլանով նախատեսվել էր 7,334,952.7 հազ. դրամ, ֆինանսավորումը կազմել է 6,229,459.7 հազ.դրամ կամ ճշտված պլանի 84.9 %-ը, դրամարկղային ծախսը՝ 6,216,106.4 հազ. դրամ կամ ճշտված պլանի 84.7 %-ը: Սահմանված են արդյունքի ութ չափորոշիչներ՝ միջոցառման շրջանակում իրականացվող իրավական գործառույթների վերաբերյալ:

 5.2 «Արտասահմանյան պաշտոնական գրոծուղումներ» միջոցառում, որի ինն ամիսների ծախսը ճշտված պլանով նախատեսվել էր 872.3 հազ. դրամ, ֆինանսավորումը կազմել է 852.6 հազ. դրամ կամ ճշտված պլանի 97.7 %-ը, դրամարկղային ծախսը՝ 817.0 հազ. դրամ կամ ճշտված պլանի 93.7 %-ը:

 5.3 «ՀՀ ոստիկանության կարիքի բավարարում» միջոցառում, որի ինն ամիսների ծախսը ճշտված պլանով նախատեսվել էր 9,470.6 հազ. դրամ: 2020 թվականի ինն ամիսներին միջոցառման համար ֆինասավորում չի կատարվել:

 6. «Ճանապարհային երթևեկության անվտանգության ապահովում» ծրագիր, որի 2020 թվականի ինն ամիսների ծախսը ճշտված պլանով նախատեսվել էր 9,965,371.3 հազ. դրամ, ֆինանսավորումը և դրամարկղային ծախսը կազմել են 8,893,669.9 հազ. դրամ կամ ճշտված պլանի 89.2 %-ը: Ծրագրի միջոցառումները երեքն են.

 6.1 «Ճանապարհային երթևեկության անվտանգության ապահովում և ճանապարհատրանսպորտային պատահարների կանխարգելում» միջոցառում, որի ինն ամիսների ծախսը ճշտված պլանով նախատեսվել էր 9,346,194.2 հազ. դրամ ֆինանսավորումը և դրամարկղային ծախսը կազմել են 8,649,567.8 հազ. դրամ կամ ճշտված պլանի 92.5 %-ը: Սահմանված են արդյունքի տասներեք չափորոշիչներ՝ միջոցառման քանակական ցուցանիշների վերաբերյալ:

 6.2 «Տրանսպորտային միջոցների պետական հաշվառում» միջոցառում, որի ինն ամիսների ծախսը ճշտված պլանով նախատեսվել էր 391,599.3 հազ. դրամ, ֆինանսավորումը և դրամարկղային ծախսը կազմել են 160,921.3 հազ. դրամ կամ ճշտված պլանի 41.1%-ը: Սահմանված են արդյունքի վեց չափորոշիչներ՝ միջոցառման քանակական ցուցանիշների վերաբերյալ:

 6.3 «ՀՀ ոստիկանության «Ճանապարհային ոստիկանություն» ծառայության կարիքի բավարարում» միջոցառում, որի ինն ամիսների ծախսը ճշտված պլանով նախատեսվել էր 227,577.8 հազ. դրամ, ֆինանսավորումը և դրամարկղային ծախսը կազմել են 83,180.8 հազ. դրամ կամ ճշտված պլանի 36.6%-ը: Սահմանված են արդյունքի հինգ չափորոշիչներ՝ միջոցառման համար ձեռք բերվող ապրանքների քանակի վերաբերյալ:

**ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ԵՎ ԽԵՂԱԹՅՈՒՐՈՒՄՆԵՐԻ ԿԱՄ ԴՐԱՆՑ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ ԳՐԱՌՈՒՄՆԵՐ**

 ՀՀ հաշվեքննիչ պալատի «Պետական բյուջեի երեք, վեց, ինն ամիսների և տարեկան կատարման հաշվեքննության» ուղեցույցի հիման վրա մշակված մեթոդական ցուցումներով ՀՀ ոստիկանության 2020 թվականի պետական բյուջեի ինն ամիսների կատարման հաշվեքննության նվազագույն ծածկույթ է նախատեսվել 25,041,844.6 հազ. դրամ, որը ապահովելու համար հաշվեքննության են ենթարկվել պետական բյուջեի ծրագրերի միջոցառումներով կատարված հետևյալ ծախսերը.

1. «Հասարակական կարգի պահպանություն, անվտանգության ապահովում և հանցագործությունների դեմ պայքար» միջոցառման շրջանակում աշխատողների վարձատրության և պարգևատրման ծախսեր՝ 17,494,059.3 հազ. դրամ:
2. «Պետական պահպանության ծառայությունների կազմակերպում և իրականացում» միջոցառման շրջանակում աշխատողների վարձատրության և պարգևատրման ծախսեր՝ 2,863,577.5 հազ. դրամ:
3. «Անձի անհատական տվյալների, քաղաքացիության և հաշվառման վերաբերյալ տեղեկությունների ստացման, տրամադրման և փոխանակման ծառայությունների մատուցում, ճամփորդական փաստաթղթերում կենսաչափական տեխնոլոգիաների ներդրում» միջոցառման շրջանակում աշխատողների վարձատրության և պարգևատրման ծախսեր՝ 1,363,254.7 հազ. դրամ:
4. Առանձին ծրագրերի միջոցառումների շրջանակում ՀՀ ոստիկանության կողմից կնքված 20 պայմանագրեր, որոնցով 2020 թվականի ինն ամիսներին կատարված ծախսերը կազմել են 3,329,633,796.0 հազ. դրամ:

 Ընդհանուր առմամբ, հաշվեքննության են ենթարկվել ՀՀ ոստիկանության կողմից 2020 թվականի ինն ամիսներին կատարված 25,050,525.3 հազ. դրամի ծախսերը:

 Հաշվեքննության ընթացքում կատարվել է ՀՀ ոստիկանության աշխատողների աշխատավարձերի և պարգևավճարների հաշվարկի և վճարման ճշտության ընտրանքային ուսումնասիրություն: ՀՀ ոստիկանության «Հասարակական կարգի պահպանություն, անվտանգության ապահովում և հանցագործությունների դեմ պայքար» (միջոցառում 1), «Պետական պահպանության ծառայությունների կազմակերպում և իրականացում» (միջոցառում 2) և «Անձի անհատական տվյալների, քաղաքացիության և հաշվառման վերաբերյալ տեղեկությունների ստացման, տրամադրման և փոխանակման ծառայությունների մատուցում, ճամփորդական փաստաթղթերում կենսաչափական տեխնոլոգիաների ներդրում» (միջոցառում 3) բյուջետային ծրագրային միջոցառումներով հատկացված միջոցներով վարձատրվող աշխատողների հաստիքացուցակներից համակարգչային ծրագրի միջոցով կատարվել է 169 աշխատողների պատահական ընտրություն ընդհանուր թվակազմից՝ ըստ պաշտոնների յուրաքանչյուր խմբի: Ընդ որում, ընտրության արդյունքները ճշգրտվել են այնպես, որ յուրաքանչյուր պաշտոնների խմբից ընտրվի առնվազն մեկ աշխատող (աղյուսակ 3):

Աղյուսակ 3

ՀՀ ոստիկանության աշխատողների համակարգչային ծրագրի միջոցով

պատահական ընտրություն

|  |  |  |  |
| --- | --- | --- | --- |
| Պաշտոնների խումբ | Միջոցառում 1 | Միջոցառում 2 | Միջոցառում 3 |
| ընտրված աշխատողների քանակ | ճշգրտված քանակ | ընտրված աշխատողների քանակ | ճշգրտված քանակ | ընտրված աշխատողների քանակ | ճշգրտված քանակ |
| Գլխավոր խումբ | 4 | 4 | 0 | 0 | 0 | 1 |
| Ավագ խումբ | 11 | 11 | 0 | 0 | 0 | 1 |
| Միջին խումբ | 56 | 56 | 1 | 1 | 2 | 2 |
| Կրտսեր խումբ | 57 | 58 | 17 | 19 | 0 | 1 |
| Քաղ. հատուկ ծառայող | 1 | 1 | 0  | 0  | 6 | 8 |
| Քաղ. աշխատանք կատարող և տեխ. սպասարկող | 3 | 3 | 2 | 2 | 0 | 1 |
| Ընդամենը | 132 | 133 | 20 | 22 | 8 | 14 |

 Ընտրված աշխատողների հունվար, փետրվար, մարտ, ապրիլ, մայիս, հունիս, հուլիս, օգոստոս և սեպտեմբեր ամիսների աշխատավարձերի և պարգևատրումների ցուցակների ուսումնասիրությունից պարզվել է, որ ընտրված աշխատողների աշխատավարձերը և պարգևատրումները հաշվարկվել և վճարվել են օրենսդրության պահանջներին համապատասխան: Երկու դեպքում առկա է եղել անհամապատասխանություն.

* ՀՀ ոստիկանության ԵՔՎ Մաշտոցի բաժնի տեսուչին օգոստոս ամսվա համար վճարվել է 6111 դրամ հավելավճար, սակայն տվյալ պաշտոնի և կոչման համար ՀՀ կառավարության 03.07.2014թ. N 712-Ն որոշման N 8 հավելվածով սահմանված ամսական հավելավճարի առավելագույն չափը կազմում է 33069 դրամ: Պակաս վճարված 26958 դրամը վերահաշվարկվել և վճարվել է 2020 թվականի սեպտեմբերին:
* ՀՀ ոստիկանության ՊՊԳՎ Գյումրիի պահպանության բաժնի ջոկի ոստիկանին մարտ ամսին վճարվել է 35 429 դրամ լրավճար, սակայն ՀՀ կառավարության 03.07.2014թ. N 710-Ն որոշման N 4 հավելվածի համաձայն պետք է վճարվեր 40880 դրամ: Պակաս վճարված 5451 դրամը վերահաշվարկվել և վճարվել է 2020 թվականի ապրիլին:

 Հաշվեքննության ենթարկված ՀՀ ոստիկանության կողմից առանձին ծրագրային միջոցառումների կատարման համար կնքված պայմանագրերը ներկայացված են աղյուսակ 4-ում:

Աղյուսակ 4

Հաշվեքննության ենթարկված ՀՀ ոստիկանության պայմանագրեր

ՀՀ դրամ

|  |  |  |  |
| --- | --- | --- | --- |
| Կատարող | Պայմանագրի համար | Պայմանագրի գումար | Ինն ամիսների վճարում |
| **Ոստիկանության ոլորտի քաղաքականության մշակում, կառավարում, կենտրոնացված միջոցառումների, մոնիտորինգի և վերահսկողության իրականացում** |
| Քանաքեռի կարի ֆաբրիկա ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-2 |  83,160,000.0  | 54,004,000.0  |
| Քանաքեռի կարի ֆաբրիկա ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-31-2 | 5,693,800.0 | 1,880,000.0 |
| ՄԷՍ-ՏԵՔՍ ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-3 | 36,846,300.0  |  21,730,650.0  |
| Մասիսի Գարուն կարի ֆաբրիկա ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-4 | 30,600,650.0  | 19,888,050.0  |
| Մասիսի Գարուն կարի ֆաբրիկա ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-31-4 | 18,137,600.0 | 11,789,220.0 |
| Պահապան ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-1 | 49,697,790.0 | 9,021,950.0 |
| Պահապան ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-31-1 | 31,749,920.0 | 7,172,940.0 |
| Polska Wytwornia Papierow Wartoscio | ՀՀ Ո ԳՀԱՇՁԲ-2020-ԱՆՁ/ԿԵՆՍԱՉԱՓԱԿԱՆ | 53,820,000.0 | 35,056,500.0 |
| «Լեյկո» ՍՊԸ | Ա 3704366590 | 5,100,000.0 | 5,100,000.0 |
| «Լեյկո» ՍՊԸ | Ա 1406478841 | 10,000,000.0 | 10,000,000.0 |
| «Լեյկո» ՍՊԸ | Ա4884423522 | 10,370,000.0 | 10,370,000.0 |
| **Ճանապարհային երթևեկության անվտանգության ապահովում և ճանապարհատրանսպորտային պատահարների կանխարգելում** |
| «Սեքյուրիթի Դրիմ» ՍՊԸ | ԲԸԱՀ ԾՁԲ-03/2017 01/2020 | 3,272,200,000.0  | 2,221,551,656.0 |
| «Ալիկանտե» ՍՊԸ | ՀՀ Ո ԳՀԱՊՁԲ-2020-ԱԼ/ՍԱՐՔ/ՃՈ | 65,880,000.0 | 65,880,000.0 |
| «Ալիկանտե» ՍՊԸ | ՀՀ ԿԱ Ո ԲԸԾՁԲ-2015/Է/ՃՈ/2 | 70,000,000.0 | 26,907,200.0 |
| «Լեգիոն» ՍՊԸ | ՀՀ ԿԱ Ո ԲԸՀԾՁԲ-2016/ՎՏ/ՃՈ-64. | 50,000,000.0 | 25,205,600.0 |
| Պահապան ՍՊԸ | ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-34-1/1 | 112,002,699.0 | 27,331,370.0 |
| «Հայփոստ» ՓԲԸ | CPS-18-02-20 | 380,000,000.0  | 264,367,040.0 |
| «ՈՒԿՌԻՆՎԵՍՏ» ՍՊԸ | ՀՀ Ո ՀԲՄԾՁԲ-2020-ՃՈ/ԳՇՆՇ-19 | 466,800,000.0  | 332,500,000.0 |
| «ՈՒԿՌԻՆՎԵՍՏ» ՍՊԸ | ՀՀ Ո ՀԲՄԾՁԲ-2020-ՃՈ/ՆՇԱՆ-20 | 40,716,600.0  | 21,621,120.0 |
| «ՈՒԿՌԻՆՎԵՍՏ» ՍՊԸ | ՀՀ Ո ՀԲՄԾՁԲ-2020-ՃՈ/ԱԶԴԱՆՇԱՆ-21 | 258,412,000.0  | 158,256,500.0 |
| **Ընդամենը** | 5,051,187,359.0 | 3,329,633,796.0  |

Նշված պայմանագրերի հաշվեքննության արդյունքում արրձանագրվել է.

* ՀՀ ոստիկանության և «Պահապան» ՍՊԸ միջև հանդերձանքի գնման համար 21.02.2020թ. կնքվել է թիվ ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-31-1 պայմանագիր՝ 31,749.9 հազ. դրամ արժեքով, որով նախատեսվել էր ձեռք բերել 7 անվանում հանդերձանք: Կնքված 03.08.2020թ. թիվ 3 համաձայնագրով երկու անվանում՝ 6,396.0 հազ. դրամի «գլխարկ կիսաբրդյա» և 6,022.7 հազ. դրամի «վերնաշապիկ կարճաթև» չափաբաժինները լուծվել են ամբողջությամբ և պայմանագրի գինը կազմել է 19,329.2 հազ. դրամ: Սակայն, ըստ պայմանագրի գնման ժամանակացույցի մինչև համաձայնագիր կնքելը ենթակա էր մատակարարել 4,157.4 հազ. դրամի «գլխարկ կիսաբրդյա» և 3,914.7 հազ. դրամի «վերնաշապիկ կարճաթև», որը չի կատարվել: Նախատեսված ապրանքների մատակարարման ժամկետների խախտման համար 2020 թվականի օգոստոսի 3-ի դրությամբ ենթակա էր հաշվարկել և գանձել տույժ՝ 208.0 հազ. դրամ:
* ՀՀ ոստիկանության և «Պահապան» ՍՊԸ միջև հանդերձանքի գնման համար 12.02.2020թ. կնքվել է թիվ ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-1 պայմանագիր՝ 49,697.8 հազ. դրամ արժեքով, որով նախատեսվել էր ձեռք բերել 3 անվանում հանդերձանք: Կնքված 03.08.2020թ. թիվ 3 համաձայնագրով «երկարաթև վերնաշապիկ» չափաբաժինը լուծվել է ամբողջությամբ և պայմանագրի գինը կազմել է 38,134.6 հազ. դրամ: Սակայն, ըստ պայմանագրի գնման ժամանակացույցի մինչև համաձայնագիր կնքելը ենթակա էր մատակարարել 7,516.0 հազ. դրամի «երկարաթև վերնաշապիկ», որը չի կատարվել: Նախատեսված ապրանքի մատակարարման ժամկետների խախտման համար 2020 թվականի օգոստոսի 3-ի դրությամբ ենթակա էր հաշվարկել և գանձել տույժ՝ 193.7 հազ. դրամ:
* ՀՀ ոստիկանության և «Պահապան» ՍՊԸ միջև հանդերձանքի գնման համար 12.02.2020թ. կնքվել է թիվ ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-34-1/1 պայմանագիր՝ 112,002.7 հազ. դրամ արժեքով, որով նախատեսվել էր ձեռք բերել 5 անվանում հանդերձանք: Կնքված 03.08.2020թ. թիվ 3 համաձայնագրով երկու անվանում՝ 16,464.0 հազ. դրամի «վերնաշապիկ երկարաթև» և 15,708.0 հազ. դրամի «վերնաշապիկ կարճաթև» չափաբաժինները լուծվել են ամբողջությամբ և պայմանագրի գինը կազմել է 79,830.7 հազ. դրամ: Սակայն, ըստ պայմանագրի գնման ժամանակացույցի մինչև համաձայնագիր կնքելը ենթակա էր մատակարարել 4,116.0 հազ. դրամի «վերնաշապիկ երկարաթև» և 3,937.0 հազ. դրամի «վերնաշապիկ կարճաթև», որը չի կատարվել: Նախատեսված ապրանքի մատակարարման ժամկետների խախտման համար 2020 թվականի օգոստոսի 3-ի դրությամբ ենթակա էր հաշվարկել և գանձել տույժ՝ 172.9 հազ. դրամ:
* ՀՀ ոստիկանության և «Մասիսի Գարուն կարի ֆաբրիկա» ՍՊԸ-ի միջև 30,600.7 հազ. դրամի 3 անվանում հանդերձանքի գնման համար 12.02.2020թ. կնքված N ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-4 պայմանագրով նախատեսված ապրանքների մատակարարման ժամկետների խախտման համար 2020 թվականի սեպտեմբերի 30-ի դրությամբ ենթակա էր հաշվարկել և գանձել տույժ՝ 110.3 հազ. դրամ:

 Հաշվեքննության իրականացման համար ՀՀ ոստիկանության կողմից ներկայացված 2020 թվականի ինն ամիսների ֆինանսական գործունեության հետ կապված հաշվետվությունների ցուցանիշները համադրվել են առանձին հոդվածներով ծախսերը հիմնավորող փաստաթղթերի հետ:

 Հաշվեքննության ընթացքում խեղաթյուրումներ չեն հայտնաբերվել, հայտնաբերվել են ոչ էական անհամապատասխանություններ, որոնք համատարած չեն:

 Հաշվեքննությամբ հայտնաբերված անհամապատասխանությունները ներկայացվում են աղյուսակ 5-ում:

Աղյուսակ 5

Հաշվեքննությամբ հայտնաբերված անհամապատասխանություններ

հազ. դրամ

|  |  |  |
| --- | --- | --- |
| **Անհամապատասխանություն** | **Իրավական ակտ** | **Գումար** |
| Մատակարարումների ուշացումների համար ենթակա է հաշվարկել և գանձել տույժ | «Պահապան» ՍՊԸ, N ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-31-1 պայմանագիր | 208.0 |
| Մատակարարումների ուշացումների համար ենթակա է հաշվարկել և գանձել տույժ | «Պահապան» ՍՊԸ, N ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-1 պայմանագիր | 193.7 |
| Մատակարարումների ուշացումների համար ենթակա է հաշվարկել և գանձել տույժ | «Պահապան» ՍՊԸ, N ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-34-1/1 պայմանագիր | 172.9 |
| Մատակարարումների ուշացումների համար ենթակա է հաշվարկել և գանձել տույժ | «Մասիսի Գարուն կարի ֆաբրիկա» ՍՊԸ, N ՀՀ Ո ԳՀԱՊՁԲ-2020-ՈՍ/ՀԱՆԴԵՐՁԱՆՔ-32-4 պայմանագիր | 110.3 |
| Մաշտոցի բաժնի տեսուչին օգոստոս ամսվա համար վճարվել է պակաս հավելավճար | ՀՀ կառավարության 03.07.2014թ. թիվ 712-Ն որոշում | 26.9 |
| ՊՊԳՎ Գյումրիի պահպանության բաժնի ջոկի ոստիկանին մարտ ամսվա համար վճարվել է պակաս լրավճար | ՀՀ կառավարության 03.07.2014թ. թիվ 710-Ն որոշում | 5.5 |

**ԱՐՁԱՆԱԳՐՎԱԾ ԱՅԼ ՓԱՍՏԵՐ**

 ՀՀ ոստիկանությունը «Սեքյուրիթի Դրիմ» ՍՊԸ հետ 2017 թվականի փետրվարի 15-ին կնքել էր գույքի հավատարմագրային կառավարման թիվ ԲԸԱՀ ԾՁԲ-03/2017 պայմանագիր, որով յուրաքանչյուր տարի նախատաեսվել էր վճարել ընկերությանը հավատարմագրային կառավարման ծառայությունների վճար և հատուցման ենթակա ծախսերի գումար: 2020 թվականի համար ընկերությանը նախատեսվել է վճարել հավատարմագրային կառավարման ծառայությունների դիմաց 414,200.0 հազ. դրամ և հատուցման ենթակա ծախսերի համար՝ 2,858,000.0 հազ. դրամ: 2020 թվականի ինն ամիսների ընթացքում ՀՀ ոստիկանությունը ընկերությանը վճարել է 2,221,551.7 հազ. դրամ: Հաշվեքննության իրականացման համար պահանջված տեղեկատվությունը ներկայացվել է ամբողջությամբ և սահմանված ժամկետներում:

 Հաշվեքննվող օբյեկտի ղեկավարությունը ծանոթացել է հաշվեքննության արդյունքներով կազմված արձանագրությանը, առարկություններ և բացատրություններ չունի:

**ՀԵՏՀՍԿՈՂԱԿԱՆ ԳՈՐԾԸՆԹԱՑ**

ՀՀ ոստիկանությունում 2020 թվականի պետական բյուջեի վեց ամիսների կատարման նկատմամբ հաշվեքննության արդյունքում ՀՀ հաշվեքննիչ պալատի կողմից ներկայացվել էին հետևյալ առաջարկությունները (աղյուսակ 6).

Աղյուսակ 6

ՀՀ հաշվեքննիչ պալատի կողմից ներկայացված առաջարկություններ

|  |  |  |
| --- | --- | --- |
| ձեռնարկել միջոցներ արձանագրված անհամապատասխանությունները վերացնելու ուղղությամբ | ընդունված է | ընթացքում |

 ՀՀ ոստիկանությունում 2020 թվականի պետական բյուջեի վեց ամիսների կատարման նկատմամբ հաշվեքննության վերաբերյալ ՀՀ ոստիկանապետը հայտնել է Հաշվեքննիչ պալատին, որ արձանագրված անհամապատասխանութնուններն ու բացթողումներն վերացնելու և հետագայում բացառելու ուղղությամբ ոստիկանության զորքերին, տնտեսական, բժշկական վարչություններին տրվել են համապատասխան հանձնարարականներ:

**ԱՌԱՋԱՐԿՈՒԹՅՈՒՆՆԵՐ**

**ՀՀ ոստիկանությանը`**

* ձեռնարկել միջոցներ արձանագրված անհամապատասխանությունները վերացնելու ուղղությամբ: